ai4bharat/Pralekha huggingface dataset:
பிரதமர் அலுவலகம்
ஜுனாகத் மாவட்டத்தில் பல்வேறு திட்டங்களைத் தொடங்கி வைத்தார் பிரதமர்
பிரதமர் திரு. நரேந்திர மோடி ஜுனாகத் மாவட்டத்தில் இன்று பல்வேறு திட்டப்பணிகளைத் தொடங்கி வைத்தார். அரசு மருத்துவமனை, பால் பதப்படுத்தும் தொழிற்சாலை மற்றும் ஜுனாகத் வேளாண் பல்க்லைக்கழகத்தின் சில கட்டிடங்கள் இதில் அடங்கும்.
இதையொட்டி நடைபெற்ற பொதுக் கூட்டத்தில் உரையாற்றிய அவர், ரூ. 500 கோடி மதிப்பிலான ஒன்பது திட்டங்கள் இன்று அர்ப்பணிக்கப்படுகிறது அல்லது அவற்றின் அடிக்கல் நாட்டப்படுகிறது என்று கூறினார். இந்தியாவின் வளர்ச்சிப் பயணத்தில் புதிய சக்தி மற்றும் துடிப்பு உள்ளதாக அவர் தெரிவித்தார்.
மாநிலத்தின் அனைத்து பகுதிக்கும் போதுமான நீர் சென்றடைவதை உறுதி செய்யும் தொடர் முயற்சி குஜராத்தில் மேற்கொள்ளப்படுவதாக அவர் கூறினார். நீர் சேமிப்பை நோக்கி நாம் செயல்படுவதாகவும் அவர் மேலும் தெரிவித்தார்.
குஜராத் முழுவதும் மருத்துவ கல்லூரிகள் மற்றும் மருத்துவமனைகள் திறக்கப்படுவதாக பிரதமர் குறிப்பிட்டார். இவை நோயாளிகளுக்கு மட்டும் உதவாமல் மருத்துவம் பயில விரும்புவோருக்கும் உதவுவதாக அவர் கூறினார். ஜன் ஔஷதி திட்டத்தின் கீழ் மக்கள் மருந்து விற்பனை நிலையங்கள் திறக்கப்பட்டு, அவை மருந்துகளின் விலைகளை குறைத்திருப்பதாக அவர் கூறினார். கட்டுபடியாகக்கூடிய விலையிலான மருந்துகளை ஏழைகள் மற்றும் நடுத்தர மக்கள் அணுகுவது முக்கியம் என அவர் தெரிவித்தார்.
தூய்மைக்கு அரசு அளிக்கும் முக்கியத்துவம் உலகந்தழுவிய பாராட்டைப் பெறுவதாக பிரதமர் கூறினார். தூய்மையான இந்தியா மக்கள் நோய்களால் பாதிக்கப்படாமல் இருப்பதை உறூதி செய்வதால் தூய்மைக்கு அளிக்கப்படும் முக்கியத்துவம் முக்கியம் என அவர் மேலும் கூறினார்.
சுகாதாரத் துறைக்கு நல்ல மருத்துவர்கள் மற்றும் துணை மருத்துவ பணியாளர்கள் தேவைப்படுவதாக பிரதமர் கூறினார். இந்தியாவிலேயே தயாரிக்கப்படும் மருத்துவ உபகரணங்கள் தேவைப்படுவதாகவும் கூறிய அவர், உலகளாவிய தொழில்நுட்ப மேம்பாடுகளுக்கு ஏற்ப இந்த துறையின் வேகம் இருக்க வேண்டும் என்றார்.
பிரதமர் மக்கள் சுகாதார திட்டமான ஆயுஷ்மான் பாரத் திட்டம் சுகாதாரத் துறையில் மாற்றத்தை ஏற்படுத்தி கட்டுபடியாகக்கூடிய கட்டணத்தில் ஏழைகளுக்கும் உயர் தரத்திலான சுகாதார சேவை கிடைப்பது உறுதி செய்யப்படும் என பிரதமர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 189.63 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 19,719 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 189.63 கோடிக்கும் அதிகமான  டோஸ்கள் செலுத்தப்பட்டுள்ளன. 2,34,93,473 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.97 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,010 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,47,699.
இந்தியாவில் கடந்த 24 மணி நேரத்தில் 3,275 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,23,430 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.93 கோடி . வாராந்திரத் தொற்று 0.78 சதவீதமாக உள்ளது. தினசரித் தொற்று விகிதம் 0.77 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1822828
பொருளாதார விவகாரங்களுக்கான மத்திய அமைச்சரவைக் குழு
புவி அறிவியல் அமைச்சகத்தின் “கடல் சேவைகள், தொழில்நுட்பம், ஆழ்ந்து கவனித்தல், வளங்களின் மாதிரி மற்றும் அறிவியல் எனப்படும் ” திட்டத்திற்கு மத்திய அமைச்சகம் ஒப்புதல்
பிரதமர் திரு.நரேந்திரமோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு “கடல் சேவைகள், தொழில்நுட்பம், ஆழ்ந்து கவனித்தல், வளங்களின் மாதிரி மற்றும் அறிவியல் எனப்படும் ” திட்டத்திற்கு ஒப்புதல் வழங்கியுள்ளது. இந்தத் திட்டம் 2017-18ஆம் ஆண்டு முதல் 2019-20ஆம் ஆண்டு வரை 1623 கோடி ரூபாய் செலவில் நிறைவேற்றப்படும். கடல் மேம்பாடு சார்ந்த 16 துணை திட்டங்களை உள்ளடக்கிய இந்தத் திட்டத்தின் மூலம் கடல் சேவைகள், தொழில்நுட்பம், வளங்கள், கவனித்தல் மற்றும் அறிவியல் தொடர்பான நடவடிக்கைகள் மேற்கொள்ளப்படும்.
ஓ-ஸ்மார்ட் திட்டத்தின் மூலம் அளிக்கப்படும் சேவைகள் கடலோர மற்றும் கடல் தொழில் சார்ந்த மக்களுக்கு பொருளாதார பயன்களை அளிக்கும். மீன்பிடித் தொழில், கடற்கரையோர தொழில், கடலோர மாநிலங்கள், பாதுகாப்புத் துறை, கப்பல்துறை மற்றும் துறைமுகங்கள் உள்ளிட்ட கடல்சார்ந்த தொழில்களுக்கு இது பயனளிக்கும். தற்போது மீன்வளம் தொடர்பான தகவல்களை சுமார் 5 லட்சம் மீனவர்கள் தங்களது கைபேசி வழியாக பெற்றுக் கொண்டு வருகின்றனர். கடலில் மீன் இருக்கும் இடங்கள் மற்றும் உள்ளூர் வானிலை போன்ற தகவல்கள் மீனவர்களுக்கு அளிக்கப்படுகின்றன. மீன்வளம் பற்றிய தகவல் மீனவர்களுக்கு அவர்களது கைபேசியிலேயே அளிக்கப்பட்டு விடுவதால், மீனைத் தேடி கடலில் அலையாமல், மீனவர்கள் மீன்பிடிக்க வழி ஏற்படுவதுடன், எரிபொருளும் விரயமாவது தடுக்கப்படுகிறது.
ஓ-ஸ்மார்ட் திட்டத்தை செயல்படுத்துவது, கடல்களை பாதுகாப்பது, கடல் வளங்களை நீடித்திருக்கச் செய்வது போன்றவற்றை நோக்கமாகக் கொண்டு செயல்படுத்தப்படும் நீடித்த மேம்பாட்டு இலக்கு 14-ல் தெரிவிக்கப்பட்டுள்ள பிரச்சினைகளுக்கு தீர்வுகாண உதவுகிறது. ஓ-ஸ்மார்ட் திட்டம் கடல்சார் பொருளாதார அம்சங்களை செயல்படுத்துவதற்கு தேவையான அறிவியல் மற்றும் தொழில்நுட்பங்களையும் வழங்குகிறது.
ஓ-ஸ்மார்ட் திட்டத்தில் அமைக்கப்பட்டுள்ள நவீன முன்கூட்டியே எச்சரிக்கும் கருவி கடல்சார் இயற்கை பேரழிவுகளான சுனாமி மற்றும் புயல் சீற்றங்களை திறமையான வகையில் சமாளிக்க உதவுகிறது.
இத்திட்டத்தின் மூலம் உருவாக்கப்பட்ட தொழில்நுட்பங்கள், இந்தியாவைச் சுற்றியுள்ள கடல்களில் உள்ள மீன் உள்ளிட்ட உயிர் வளங்கள் மற்றும் கனிமங்களை எடுப்பதற்கு உதவுகிறது.
புவி அறிவியல் அமைச்சகம்
இமயமலை பனிப்பாறைகள் வெவ்வேறு விகிதங்களில் உருகுகின்றன: கிரண் ரிஜிஜு
மத்திய புவி அறிவியல் அமைச்சகம், அறிவியல் மற்றும் தொழில்நுட்பத் துறை), சுற்றுச்சூழல் வனம் மற்றும் காலநிலை மாற்ற அமைச்சகம், விண்வெளித் துறை, சுரங்க அமைச்சகம் மற்றும் ஜல் சக்தி அமைச்சகம் ஆகியவற்றின் மூலம் மத்திய அரசால் நிதியளிக்கப்பட்ட பல இந்திய நிறுவனங்கள் / பல்கலைக்கழகங்கள் / அமைப்புகள் பனிப்பாறை உருகுதல் உள்ளிட்ட பல்வேறு அறிவியல் ஆய்வுகளுக்காக இமயமலை பனிப்பாறைகளைக் கண்காணித்து அறிக்கை வெளியிட்டுள்ளன என்று மத்திய புவி அறிவியல் துறை அமைச்சர் திரு கிரண் ரிஜிஜு இன்று தெரிவித்தார்..
மாநிலங்களவையில் எழுத்துப்பூர்வமாக அளித்த பதிலில், இந்து குஷ் இமயமலை பனிப்பாறைகளின் சராசரி உருகும் விகிதம் 14.9 ± ஆண்டுக்கு 15.1 மீட்டர்  ஆகும். இது சிந்து நதியில் 12.7 ± 13.2 மீ / ஏ, கங்கையில் 15.5 ± 14.4 மீ / ஏ மற்றும் பிரம்மபுத்திரா ஆற்று வடிநிலங்களில் 20.2 ± 19.7 மீ / ஏ வரை வேறுபடுகிறது. இருப்பினும், காரகோரம் பகுதியில் உள்ள பனிப்பாறைகள் ஒப்பீட்டளவில் சிறிய நீள மாற்றத்தைக் காட்டியுள்ளன , இது நிலையான நிலைமைகளைக் குறிப்பதாக மாநிலங்களவையில் எழுத்துப் பூர்வமாக அளித்த பதிலில் அமைச்சர் திரு கிரண் ரிஜிஜு கூறினார்.
புவி அறிவியல் அமைச்சகம் அதன் தன்னாட்சி நிறுவனமான துருவ மற்றும் பெருங்கடல் ஆராய்ச்சிக்கான தேசிய மையம்  மூலம் 2013 முதல் மேற்கு இமயமலையில் உள்ள சந்திரா வடிநிலத்தில்  ஆறு பனிப்பாறைகளை கண்காணித்து வருகிறது என்று திரு ரிஜிஜு கூறினார். சந்திரா வடிநிலத்தில் நிறுவப்பட்ட அதிநவீன கள ஆராய்ச்சி நிலையம் 'ஹிமான்ஷ்' பனிப்பாறைகளுக்கு கள பரிசோதனை மற்றும் பயணங்களை மேற்கொள்வதற்காக 2016 முதல் செயல்பட்டு வருகிறது. சந்திரா படுகைக்காக என்.சி.பி.ஓ.ஆர் தயாரித்த பனிப்பாறை பட்டியல் கடந்த 20 ஆண்டுகளில் அதன் பனிப்பாறை பரப்பளவில் சுமார் 6% மற்றும் 2.4 மீட்டர் நீருக்கு சமமான (மீ. 2013-2021 ஆம் ஆண்டில் பனி நிறை 9 மீட்டராக இருக்கும். பாகா படுகையில் உள்ள பனிப்பாறைகள் 2008-2021 ஆம் ஆண்டில் 6 மீட்டர் முதல் 9 மீட்டர் வரை பெரிய பனி நிறைகளை இழந்தன. சந்திரா படுகை பனிப்பாறைகளின் வருடாந்திர உருகும் விகிதம் கடந்த தசாப்தத்தில் ஆண்டுக்கு 13 முதல் 33 மீட்டர் வரை வேறுபடுகிறது.
பனிப்பாறைகள் உருகுவது ஒரு இயற்கையான செயல்முறை, அதைக் கட்டுப்படுத்த முடியாது என்று புவி அறிவியல் அமைச்சர் கூறினார். பனிப்பாறைகளின் மந்தநிலை அல்லது உருகுதல் முக்கியமாக புவி வெப்பமயமாதல் மற்றும் காலநிலை மாற்றத்தால் ஏற்படுகிறது. எனவே, புவி வெப்பமயமாதல் மற்றும் காலநிலை மாற்றத்திற்கு காரணமான அனைத்து காரணிகளையும் கட்டுப்படுத்த முடியாவிட்டால், பனிப்பாறை உருகும் விகிதத்தை தடுக்கவோ அல்லது குறைக்கவோ முடியாது. இதைக் கருத்தில் கொண்டு, பல்வேறு இந்திய நிறுவனங்கள், அமைப்புகள் மற்றும் பல்கலைக்கழகங்கள் இமயமலை பனிப்பாறைகளை கள மற்றும் தொலைதூர உணரப்பட்ட தரவுகளைப் பயன்படுத்தி கண்காணித்து அவற்றின் பதிலின் தன்மையை முழுமையாகப் புரிந்து கொண்டாலும், இமயமலை பனிப்பாறைகளைப் பாதுகாப்பது தொடர்பான எந்த ஆலோசனைகளையும் யாரும் தெரிவிக்கவில்லை.
கடந்த மூன்று ஆண்டுகளில் இமயமலை பனிப்பாறைகள் குறித்த ஆராய்ச்சிப் பணிகளை மேற்கொள்ளும் நோக்கத்திற்காக நாடு முழுவதும் உள்ள பல்வேறு கல்வி மற்றும் ஆராய்ச்சி நிறுவனங்களைச் சேர்ந்த விஞ்ஞானிகள், பேராசிரியர்கள் மற்றும் ஆராய்ச்சி மாணவர்கள் உட்பட சுமார் 90 ஆராய்ச்சியாளர்கள் ஈடுபடுத்தப்பட்டுள்ளனர்.
பிரதமர் அலுவலகம்
குடியரசுத் தலைவரின் மகனுடன் பேசிய பிரதமர், ஜனாதிபதியின் உடல்நிலை குறித்து கேட்டறிந்தார்
குடியரசுத் தலைவரின் மகனுடன் பிரதமர் திரு நரேந்திர மோடி உரையாடினார்.
குடியரசுத் தலைவரின் உடல்நிலை குறித்து விசாரித்த பிரதமர், அவரது உடல் நலனுக்காக பிராத்தித்தார்.
------
(
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத் துறை, கொவிட்-19 ஐ விரைவாகக் கண்டறியும் சோதனையை உருவாக்கும் சுகாதார நிறுவனத்திற்கு உதவி
அறிவியல் மற்றும் தொழில்நுட்பத் துறை, புனேவைச் சேர்ந்த “Module Innovations” என்ற தொடக்க நிறுவனத்திற்கு நிதியுதவி வழங்கியுள்ளது. அந்த நிறுவனம், நோய்களை விரைவாகக் கண்டறிவதற்காக அதன் இயங்குதள தொழில்நுட்பத்தை மேம்படுத்துவதின் மூலம், 10 முதல் 15 நிமிட சோதனையில் கொவிட்-19 ஐக் கண்டறிவதற்கான ஒரு தயாரிப்பை உருவாக்கி வருகிறது.
அதன் முதன்மை தயாரிப்பான ’USense’ மூலம் நிரூபிக்கப்பட்ட கருத்தைப் பயன்படுத்தி, இப்போது அந்த நிறுவனம் மனித உடலில் கொவிட்-19 க்கு எதிராக உருவாக்கப்படும் ஆன்டிபாடிகளை விரைவாகக் கண்டறியும் சாதனமான nCoVSENSEs களை உருவாக்கி வருகின்றது.
தொழில்நுட்பத்தின் சாத்தியக்கூறுகள் ஏற்கனவே நிரூபிக்கப்பட்டுள்ள நிலையில், சாதனத்தின் செயல்பாட்டை விளக்கும் சோதனைகள்  மற்றும் முன்மாதிரி ஆகியவை நிரூபிக்கப்பட வேண்டும்.
விரிவான விவரங்களுக்கு இவரை தொடர்பு கொள்ளலாம் : Shri.Sachin Dubey - sachin@moduleinnovations.com -7350840295
•••••••••••••••
(Visitor Counter : 78
வணிகம் மற்றும் தொழில்துறை அமைச்சகம்
இந்தியா-இங்கிலாந்து இடையே தடையற்ற வர்த்தக ஒப்பந்தத்திற்கான 5-வது சுற்று பேச்சுக்கள் நிறைவு
இந்தியா-இங்கிலாந்து இடையே தடையற்ற வர்த்தக ஒப்பந்தத்திற்கான 5-வது சுற்று பேச்சுக்கள் ஜூலை 29, 2022 அன்று நிறைவடைந்தது. இப்பேச்சுக்களில் கலந்துகொண்ட அதிகாரிகள் நேரடியாகவும், காணொலி காட்சி வாயிலாகவும் கலந்துகொண்டனர். இதில் சில குழுவினர், புதுதில்லியில் நேரடியாகவும், பெரும்பாலான அதிகாரிகள் காணொலி காட்சி வாயிலாகவும் பங்கேற்றனர். இக்கூட்டத்தில் 15 கொள்கைகள் குறித்து தனித்தனியாக 85 அமர்வுகளில் விரிவாக இருதரப்பு தொழில்நுட்ப நிபுணர்களும் விவாதித்து முடிவு மேற்கொண்டனர். எஞ்சியுள்ள விரிவான பேச்சுக்கள் குறித்து இந்திய மற்றும் இங்கிலாந்து அதிகாரிகள் தொடர்ந்து பேச்சு நடத்துவார்கள் என்றும் அக்டோபர் 2022-க்குள் தடையற்ற வர்த்தக ஒப்பந்தம் குறித்து இறுதி முடிவு எட்டப்படும் என்றும் தெரிவிக்கப்பட்டுள்ளது.
பிரதமர் அலுவலகம்
ஆடவர் இரட்டையர் டேபிள் டென்னிஸ் போட்டியில் வெள்ளிப் பதக்கம் வென்ற ஷரத் கமலுக்கும், சத்தியன் ஞானசேகரனுக்கும் பிரதமர் வாழ்த்து
பெர்மிங்ஹாம் காமன்வெல்த் போட்டிகள், 2022-இன் ஆடவர் இரட்டையர் டேபிள் டென்னிஸ் போட்டியில் வெள்ளிப் பதக்கம் வென்ற ஷரத் கமலுக்கும், சத்தியன் ஞானசேகரனுக்கும் பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்ட ட்விட்டர் பதிவில் தெரிவித்ததாவது:
“குழு செயல்பாட்டிற்கு கூடுதல் ஆற்றல்! ஆடவர் இரட்டையர் டேபிள் டென்னிஸ் பிரிவில் ஷரத் கமல் @sharathkamal1, சத்தியன் ஞானசேகரன் @sathiyantt, இணை வெள்ளிப் பதக்கம் வென்றிருப்பது மகிழ்ச்சி அளிக்கிறது. இந்த தலைசிறந்த வீரர்களுக்கு நல்வாழ்த்துகள். #Cheer4India”
சுற்றுச்சூழல் மற்றும் வனத்துறை அமைச்சகம்
5வது ஐ.நா சுற்றுச்சூழல் கூட்டத்தில், பிளாஸ்டிக் மாசுவை குறைக்கும் வரலாற்று சிறப்பு மிக்க தீர்மானம்: 175 நாடுகள் ஏற்பு
பிளாஸ்டிக் மாசு-வை ஒழிப்பது, உலகளாவிய சுற்றுச்சூழல் சவாலாக உள்ளது. இது குறித்து ஆலோசிக்க, ஐ.நா. சுற்றுச்சூழல் கூட்டம் நைரோபியில் கடந்த பிப்ரவரி 28ம் தேதி முதல் மார்ச் 2ம் தேதி வரை நடந்தது. இதில் பிளாஸ்டிக் மாசு-வுக்கு தீர்வு காணும் 3 வரைவு தீர்மானங்கள் குறித்து ஆலோசிக்கப்பட்டது. பரிசீலனையில் உள்ள வரைவு தீர்மானங்களில் ஒன்று இந்தியா கொண்டு வந்தது ஆகும். பிளாஸ்டிக் மாசு-வை ஒழிக்க, நாடுகள் தானாக முன்வந்து கூட்டு நடவடிக்கை மேற்கொள்ள வேண்டும் என்ற வரைவு தீர்மானத்தை இந்தியா தாக்கல் செய்தது.
பிளாஸ்டிக் மாசு-வை கட்டுப்படுத்தும் உலகளாவிய நடவடிக்கைக்கு, புதிய சர்வதேச சட்டரீதியான ஒப்பந்தத்துக்கு நாடுகள் இடையேயான பேச்சுவார்த்தை குழுவை அமைக்க வேண்டும் என்ற தீர்மானத்தில் ஒருமனதாக முடிவெடுக்க, ஐ.நா. சுற்றுச்சூழல் கூட்டத்தில் உறுப்பு நாடுகளுடன் இணைந்து இந்தியா ஆக்கப்பூர்வமாக செயல்பட்டது.
இந்தியாவின் வலியுறுத்தலால், பிளாஸ்டிக் மாசுவுக்கு தீர்வு காணும் நடவடிக்கைகளை எடுக்கும்போது, தேசிய சூழ்நிலைகள் மற்றும் திறன் கொள்கை ஆகியவை தீர்மானத்தில் சேர்க்கப்பட்டது. இது வளரும் நாடுகள் தங்கள் வளர்ச்சிப் பாதைகளை பின்பற்ற அனுமதிக்கும். பிளாஸ்டிக் மாசு பிரச்சினைக்கு தீர்வு காண, நாடுகள் தாங்களாக முன்வந்து உடனடியாக கூட்டு நடவடிக்கை மேற்கொள்ள வேண்டும் என்ற விதிமுறையும் இதில் சேர்க்கப்பட்டது.
நீண்ட பேச்சுவார்த்தைக்குப்பின், பிளாஸ்டிக் மாசு-வுக்கு முடிவு கட்டும் இந்தியாவின் வரைவு தீர்மானம், ஐ.நா.வின் சுற்றுச்சூழல் கூட்டத்தில் ஏற்றுக் கொள்ளப்பட்டது.
இந்த தீர்மானத்தை 175 நாடுகள் ஏற்றுக்கொண்டது வரலாற்று சிறப்புமிக்கது என மத்திய சுற்றுச்சூழல், வனத்துறை மற்றும் பருவநிலை மாற்றத்துறை அமைச்சர் திரு. புபேந்தர் யாதவ் கூறியுள்ளார்.
பிரதமர் திரு. நரேந்திர மோடியின் தலைமையின் கீழ், ஒரு முறை பயன்படுத்தப்படும் பிளாஸ்டிக் பைகளுக்கு தடை உட்பட தீவிரமான நடவடிக்கைகள் மூலம் பிளாஸ்டிக் மாசுவுக்கு முடிவு கட்டும் பயணத்தை நோக்கி இந்தியா சென்று கொண்டிருப்பதாகவும் அவர் கூறினார்.
இந்த தீர்மானத்தின் கீழ், பிளாஸ்டிக் மாசு-வுக்கு எதிராக போராட, தொடர் நடவடிக்கைகளை தாங்களாக முன்வந்து மேற்கொள்ள வேண்டும் என உறுப்பு நாடுகள் கேட்டுக் கொள்ளப்பட்டன.
கடந்த 2019ம் ஆண்டு நடந்த 4வது ஐ.நா சுற்றுச்சூழல் கூட்டத்திலும், ஒருமுறை பயன்படுத்தப்படும் பிளாஸ்டிக் பையை ஒழிக்க வேண்டும் என்ற தீர்மானத்தை இந்தியா முன்வைத்தது குறிப்பிடத்தக்கது.
மேலும் விவரங்களுக்கு கீழ்கண்ட ஆங்கில செய்தியை பார்க்கவும்:
https://pib.gov.in/PressReleasePage.aspx?PRID=1802599
குடியரசுத் துணைத் தலைவர் செயலகம்
இந்திய மீன்வளத் துறைக்கு கொவிட்-19-ஆல் மிகப் பெரிய நன்மைகள் ஏற்படலாம்: குடியரசுத் துணை தலைவர்
ஆரோக்கியமான உணவு முறைகளைப் பற்றிய விழிப்புணர்வை மக்களிடையே பெருந்தொற்று ஏற்படுத்தி உள்ளதால், இந்திய மீன்வளத் துறைக்கு கொவிட்-19-ஆல் மிகப் பெரிய நன்மைகள் ஏற்படலாம் என்று குடியரசுத் துணை தலைவர் திரு எம் வெங்கையா நாயுடு கூறியுள்ளார்.
மத்திய கடல் மீன்வள நிறுவனம் மற்றும் மத்திய மீன்வள தொழில்நுட்ப நிறுவனம் ஆகியவற்றின் விஞ்ஞானிகளிடையேயும், பணியாளர்களிடையேயும் விசாகப்பட்டினத்தில் இன்று உரையாற்றிய அவர், மீன்களில் புரோட்டீன் சத்து நிறைந்துள்ளதாகவும், நாட்டில், குறிப்பாக குழந்தைகளிடையே நிலவும் ஊட்டச்சத்து குறைபாட்டைப் போக்குவதில் மீன்கள் முக்கிய பங்காற்றும் என்றும் கூறினார்.
நமது உணவு முறையில் மீன்களை சேர்ப்பதில் உள்ள நன்மைகள் குறித்து மக்களிடையே விழிப்புணர்வை உண்டாக்குமாறு சுகாதார நிபுணர்களையும், ஊட்டச் சத்துவியலாளர்களையும் திரு நாயுடு கேட்டுக்கொண்டார்.
இந்தியாவில் மீன்களுக்கான வருடாந்திர தேவைக்கும், விநியோகத்துக்கும் இடையே உள்ள இடைவெளியை நிரப்புமாறு குடியரசுத் துணை தலைவர் வலியுறுத்தினார். மீன் ஏற்றுமதியில் உலகின் முதன்மை நாடாக இந்தியா திகழ வேண்டும் என்று அவர் கூறினார்.
மீன்வளத் துறைக்கு கடன்கள், உள்கட்டமைப்பு மேம்பாடு, சந்தை தொடர்புகள் ஆகியவற்றை அதிகரிக்கச் செய்வதற்கான தேவை குறித்து திரு நாயுடு வலியுறுத்தினார்.
அளவுக்கதிகமான மீன்பிடித்தல், இயந்திரப் படகுகளின் பயன்பாடு ஆகியவற்றின் காரணமாக ஏற்படும் கடல் மற்றும் நீர் மாசு குறித்து குடியரசுத் துணை தலைவர் கவலை தெரிவித்தார்.
தூய்மையான மற்றும் கவர்ச்சிகரமான மீன் சந்தைகளை உருவாக்குமாறு உள்ளாட்சி அமைப்புகளுக்கு அவர் அழைப்பு விடுத்தார்.
விசாகப்பட்டினத்தில் உள்ள மத்திய கடல் மீன்வள நிறுவனம், மத்திய மீன்வள தொழில்நுட்ப நிறுவனம் ஆகியவற்றைப் பார்வையிட்ட திரு நாயுடு, அந்நிறுவனங்களின் விஞ்ஞானிகளோடும், பணியாளர்களோடும் உரையாடினார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1678838
(Visitor Counter : 186
தொழிலாளர் மற்றும் வேலைவாய்ப்பு அமைச்சகம்
மத்திய தொழிலாளர் மற்றும் வேலைவாய்ப்புத்துறை அமைச்சர் திரு.பூபேந்தர் யாதவ், பாலியில் நடைபெற்ற தொழிலாளர் மற்றும் வேலைவாய்ப்புத்துறை ஜி20 அமைச்சர்கள் கூட்டத்தில் கலந்து கொண்டார்
மத்திய தொழிலாளர் மற்றும் வேலைவாய்ப்புத்துறை அமைச்சர் திரு.பூபேந்தர் யாதவ், 2022 செப்டம்பர் 13, 14 ஆகிய தேதிகளில் இந்தோனேஷியாவின் பாலியில் நடைபெற்ற தொழிலாளர் மற்றும் வேலைவாய்ப்புத்துறை ஜி20 அமைச்சர்கள் கூட்டத்தில் கலந்து கொண்டார்.
கூட்டத்தில் உரையாற்றிய மத்திய அமைச்சர், கொவிட் பெருந்தொற்றுக்கு பிந்தைய நாட்களில், நெகிழ்ச்சியான, சமமான மற்றும் நிலையான மீட்சியை உறுதிப்படுத்துவதற்காக வேலைவாய்ப்பு உருவாக்கம், சமூகப் பாதுகாப்பு, திறமை மற்றும் முறைப்படுத்துதல் ஆகியவை தொடர்பாக வலுவான கொள்கைகளை மேம்படுத்துவதற்காக நாடுகள் ஒன்றிணைவதன் அவசியம் குறித்துப் பேசினார்.
மாறிவரும் வேலைவாய்ப்புக்கான உலகில், முக்கியமானதாக உள்ள முன்னுரிமை பகுதிகளை தேர்ந்தெடுத்த இந்தோனேஷியாவை மத்திய அமைச்சர் பாராட்டினார். அவை மாற்றுத்திறனாளிகளின் தொழிலாளர் சந்தை ஒருங்கிணைப்பு, நிலையான வளர்ச்சி மற்றும் சமூக அடிப்படையிலான தொழில்பயிற்சியை ஊக்குவிப்பது மூலம் மனித திறன் மேம்பாட்டில் உற்பத்தித்திறன், தொழில்முனைவோரை ஊக்குவித்தல், சிறு மற்றும் நடுத்தர நிறுவனங்களை வேலைவாய்ப்பை உருவாக்கும் கருவியாக மாற்றுதல் மற்றும் அனைத்து தொழிலாளர்களுக்கும் மிகவும் பயனுள்ள தொழிலாளர் பாதுகாப்பை மாற்றியமைத்தல் உள்ளிட்டவை ஆகும். இந்த அனைத்து துறைகளிலும் இந்தியாவின் முன்னுதாரண சாதனைகள் குறித்தும் மத்திய அமைச்சர் எடுத்துரைத்தார்.
ஜெர்மனி, சிங்கப்பூர், ஐக்கிய அரபு எமிரேட்ஸ், சவுதி அரேபியா, நெதர்லாந்து, துருக்கி உள்ளிட்ட நாடுகளுடன் இருதரப்பு சந்திப்புகளையும் மத்திய அமைச்சர் நடத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859174
சுகாதாரம் மற்றும் குடும்ப நலத்துறை அமைச்சகம்
37-வது நாள் : புதிய தொற்றுகளை விட குணமடைவோர் எண்ணிக்கை அதிகரிப்பு
சரியான கொவிட் நடத்தை முறைகளை மக்கள் இயக்கம்  வெற்றிகரமாக ஊக்கப்படுத்தி வரும் காரணத்தால், புதிய தொற்றுகளை விட குணமாவோர் எண்ணிக்கை 37-வது நாளாக இந்தியாவில் அதிகமாக உள்ளது.
தொடர்ந்து இரண்டாம் நாளாக, இந்தியாவில் புதிதாக உறுதிப்படுத்தப்பட்டுள்ள கொரோனா தொற்றுகளின் எண்ணிக்கை 50,000-க்கும் குறைவாக உள்ளது. கடந்த 24 மணி நேரத்தில் 45,903 நபர்களுக்கு கொவிட்-19 தொற்று கண்டறியப்பட்டுள்ளது.
கடந்த 24 மணி நேரத்தில் மட்டும் 48,405 நோயாளிகள் குணமடைந்துள்ளனர். நாட்டின் தற்போதைய தொற்றுகளின் எண்ணிக்கை 5,09,673 ஆகும். மொத்த பாதிப்புகளில் இது 5.95 சதவீதம் மட்டுமே ஆகும்.
இது வரை 79,17,373 நோயாளிகள் குணமடைந்துள்ள நிலையில், குணமடைதல் விகிதம் 92.56 சதவீதமாக உள்ளது. குணமடைந்தோர் மற்றும் தற்போது சிகிச்சையில் உள்ளோருக்கிடையேயான இடைவெளி 74,07,700 ஆகும்.
மத்திய மற்றும் மாநில/யூனியன் பிரதேச அரசுகளின் தொடர் நடவடிக்கைகளின் காரணமாக புதிய தொற்றுகளின் விகிதம் தொடர்ந்து குறைந்து வருகிறது. இது வரை குணமடைந்துள்ளோரில் 79 சதவீதம் 10 மாநிலங்கள்/யூனியன் பிரதேசங்களை சேர்ந்தவர்கள் ஆவார்கள்.
புதிய பாதிப்புகளில் 79 சதவீதமும், 10 மாநிலங்கள்/யூனியன் பிரதேசங்களைச் சேர்ந்தவர்கள் ஆவார்கள். கடந்த 24 மணி நேரத்தில் 490 பேர் உயிரிழந்துள்ளனர். நாட்டின் கொவிட் காரணமான உயிரிழப்புகளும் தொடர்ந்து குறைந்து வருகின்றன.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1671365
நாடாளுமன்ற விவகாரத்துறை அமைச்சகம்
நாடாளுமன்றத்தின் 2018 ஆம் ஆண்டுக்கான மழைக்கால கூட்டத்தொடர் நாளை தொடங்குவதையொட்டி, மத்திய அரசு அனைத்துக் கட்சித் தலைவர்கள் கூட்டத்தை நடத்தியுள்ளது
2018 மழைக்கால கூட்டத்தொடரின் போது நாடாளுமன்றத்தை சுமூகமாக நடத்த அனைத்து அரசியல் கட்சிகளும் ஒத்துழைக்கும் என திரு. நரேந்திர மோடி நம்பிக்கை தெரிவித்துள்ளார்
நாடாளுமன்றம் செயல்பட வேண்டும் என்பதே இந்திய மக்களின் விருப்பம்; நாட்டு நலன் கருதியே அனைத்துக் கட்சிகளின் ஒத்துழைப்பை அரசு நாடியுள்ளது: திரு. அனந்த்குமார்
24 நாட்கள் நடைபெறும் இந்தக் கூட்டத்தொடரில் மொத்தம் 18 அமர்வுகள் நடைபெறவுள்ளது
நாடாளுமன்றத்தின் 2018 ஆம் ஆண்டுக்கான மழைக்கால கூட்டத்தொடர் நாளை தொடங்குவதையொட்டி, மாநிலங்களவை மற்றும் மக்களவையில் உள்ள அரசியல் கட்சிகளின் நாடாளுமன்ற குழு தலைவர்களிடையே உரையாற்றிய பிரதமர் திரு நரேந்திர மோடி, அனைத்து அரசியல் கட்சிகள் எழுப்பும் பிரச்சினைகளுக்கு அரசு அதிக முக்கியத்துவம் அளிப்பதாகக் கூறினார். எனவே, நாட்டிற்கு நன்மை ஏற்படுத்தும் வகையில், மழைக்கால கூட்டத்தொடரை ஆக்கப்பூர்வமானதாக்குவதற்கு உகந்த சூழலை அனைத்து அரசியல் கட்சிகளும் கூட்டாக மேற்கொள்ள வேண்டும் என பிரதமர் கேட்டுக் கொண்டார். நாடாளுமன்றம் சுமூகமாக செயல்பட அனைத்து அரசியல் கட்சிகளும் ஒத்துழைக்கும் என நம்பிக்கைத் தெரிவித்த திரு. நரேந்திர மோடி, தேசிய முக்கியத்துவம் வாய்ந்த பிரச்சினைகள் குறித்து ஆக்கப்பூர்வமான விவாதங்கள் மேற்கொள்ளப்படும் என்று நம்பவுதாகவும் கூறியுள்ளார்.
இந்தக் கூட்டத்தின் போது பல்வேறு கட்சிகளின் தலைவர்களும் ஏராளமான பிரச்சினைகளை அரசின் கவனத்திற்கு கொண்டு வந்தனர். இரு அவைகளிலும் ஆக்கப்பூர்வமான விவாதங்கள் நடத்துவதன் மூலம், இடையூறுகள் மற்றும் தேக்கநிலை ஏற்படாத வகையில், நாடாளுமன்றம் சுமூகமாக நடைபெறுவதை உறுதி செய்ய வேண்டும் என கட்சி வேறுபாடின்றி ஒருமித்த கருத்து தெரிவிக்கப்பட்டது.
இந்தக் கூட்டத்திற்குப் பின்னர், செய்தியாளர்களை சந்தித்த நாடாளுமன்ற விவகாரங்கள் துறை அமைச்சர் திரு. அனந்த்குமார், நாடாளுமன்றம் சுமூகமாக செயல்பட ஒத்துழைக்குமாறு அனைத்து கட்சிகளையும், குறிப்பாக எதிர்க்கட்சிகளை அரசு கேட்டுக் கொண்டதாகத் தெரிவித்தார். “நாடாளுமன்றம் செயல்பட வேண்டும் என்பதே இந்திய மக்களின் விருப்பம். நாட்டு நலன் கருதியே அனைத்துக் கட்சிகளின் ஒத்துழைப்பை அரசு நாடியுள்ளது” என்றார். மழைக்கால கூட்டத்தொடர் பயனுள்ளதாக அமைய வேண்டும் என அனைத்துக் கட்சிகளும் விருப்பம் தெரிவித்ததாகவும் அமைச்சர் கூறினார். விதிமுறைகளின்படி எழுப்பப்படும் எந்தவொரு பிரச்சினை குறித்தும் அவையில் விவாதிக்க அரசு எப்போதும் தயாராக உள்ளது. மழைக்கால கூட்டத்தொடரின் போது நாடாளுமன்றம் சுமூகமாக செயல்படத் தேவையான அனைத்து நடவடிக்கைகளையும் அரசு மேற்கொள்ளும் என்றும் அமைச்சர் தெரிவித்தார்.
2018 ஜூலை 18, புதன்கிழமை அன்று தொடங்கும் நாடாளுமன்ற மழைக்கால கூட்டத்தொடர், அரசின் அலுவல்களைப் பொறுத்து, 2018 ஆகஸ்ட் 10 ஆம் தேதி வெள்ளிக்கிழமையுடன் நிறைவடையும் என்று குறிப்பிட்ட திரு. அனந்த்குமார், 24 நாட்களில் 18 அமர்வுகள் நடைபெறவுள்ள இந்தக் கூட்டத்தொடரின் போது 2 நிதி மசோதாக்கள் உட்பட 48 மசோதாக்கள் அவையில் விவாதத்திற்கு எடுத்துக் கொள்ளப்பட இருப்பதாகவும் தெரிவித்தார்.
கூடுதல் விவரங்களுக்கு www.pib.nic.in என்ற இணையதளத்தை காணவும்.
சிறப்பு சேவைகள் மற்றும் கட்டுரைகள்
என்எல்சி இந்தியா நிறுவனத்தின் தலைவர் மற்றும் மேலாண்மை இயக்குநராக திரு பிரசன்ன குமார் மோத்துப்பள்ளி பொறுப்பேற்றுக் கொண்டார்
என்எல்சி இந்தியா நிறுவனத்தின் தலைவர் மற்றும் மேலாண்மை இயக்குநராக திரு பிரசன்ன குமார் மோத்துப்பள்ளி இன்று பொறுப்பேற்றுக் கொண்டார்.
முன்னதாக, இவர், குஜராத் மாநில மின்சார கழக நிறுவனத்தின் மேலாண்மை இயக்குநராக இருந்தார். ஆந்திரப்பிரதேச மாநிலம் பாபட்லா பொறியியல் கல்லூரியில் இயந்திரவியல் பிரிவில் தங்கப்பதக்கம் வென்றவர் ஆவார். இவர், மின்சார மற்றும் நிலக்கரித்துறையில் 30 ஆண்டுகளுக்கு மேலாக பணிபுரிந்த அனுபவம் பெற்றவர். செயல் மேலாண்மை, சந்தை மேலாண்மை, நிதி மேலாண்மை, மனிதவள மேலாண்மை ஆகிய பிரிவுகளில் எம்பிஏ பட்டம் பெற்றுள்ளார். மத்திய அரசின் எரிசக்தித் திறன் அமைப்பின் எரிசக்தித் தணிக்கையாளர் தேர்வில் முதலிடம் பெற்றார். பல்வேறு தேசிய மற்றும் சர்வதேச மாநாடுகளில் பங்கேற்றுள்ளார்.
-------
SM/IR/KPG/PK
(Visitor Counter : 123
தேர்தல் ஆணையம்
தலைமை தேர்தல் ஆணையர் திரு சுஷில் சந்திரா தலைமையிலான இந்திய தேர்தல் ஆணையக் குழு தென் ஆப்பிரிக்கா மற்றும் மொரீஷியஸ் பயணம்
தலைமைத் தேர்தல் ஆணையர் திரு சுஷில் சந்திரா தலைமையிலான இந்தியத் தேர்தல் ஆணையக் குழு ஏப்ரல் 9-19, 2022 வரை தென்னாப்பிரிக்கா மற்றும் மொரீஷியஸ் சுற்றுப்பயணம் மேற்கொண்டது.
இந்தப் பயணத்தின் போது, தென்னாப்பிரிக்கா மற்றும் மொரீஷியஸ் தேர்தல் ஆணையங்களுடன் தொடர் சந்திப்புகள் நடத்தப்பட்டதோடு, இரு நாடுகளிலும் உள்ள இந்திய சமூகத்தினருடன் உரையாடல்களும் நடைபெற்றன.
மூன்று நாடுகளும் தங்கள் மக்களின் கூட்டு அனுபவங்கள் மற்றும் ஒட்டுமொத்த வலிமையின் அடிப்படையான தனித்துவமான மற்றும் வேரூன்றிய உறவைப் பகிர்ந்து கொள்கின்றன. இந்திய சமூகத்தின் உறுப்பினர்களுடனான உரையாடலின் போது, வெளிநாட்டு வாக்காளர்களாக பதிவு செய்து கொள்ளுமாறு ஆணையம் அவர்களை வலியுறுத்தியது.
மின்னணு முறையில் அனுப்பப்படும் தபால் ஓட்டு முறையை வெளிநாடுகளில் உள்ள வாக்காளர்களுக்கும் விரிவுபடுத்துவது குறித்து ஆலோசிக்கப்பட்டு வரும் தகவலை தலைமை தேர்தல் ஆணையர் பகிர்ந்து கொண்டார்.
தென்னாப்பிரிக்க தேர்தல் ஆணையத்தின் தலைவர் திரு சுஷில் சந்திரா மிகுந்த பாராட்டுகளைத் தெரிவித்தார். ஜனநாயகத்தில் தென்னாப்பிரிக்கா பெரிய முன்னேற்றம் கண்டுள்ளது என்றும் அவர் கூறினார். காந்தியை மகாத்மாவாக ஆக்கிய பூமிக்கும், நெல்சன் மண்டேலாவின் பூமிக்கும் வந்தது தனக்கு உண்மையான புனிதப் பயணம் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1818948
----
(Visitor Counter : 129